b"\n_START_ARTICLE_\nKarbala 5\n_START_SECTION_\nValmistautuminen taisteluun\n_START_PARAGRAPH_\nIrakilaiset olivat luoneet suojaksi iranin vastaiselle rajalle Kalaj\xc3\xa4rveksi kutsutun 30 kilometri\xc3\xa4 pitk\xc3\xa4n ja noin 1,8 kilometri\xc3\xa4 leve\xc3\xa4n tekoaltaan. Lis\xc3\xa4ksi irakilaiset olivat rakentaneet Kalaj\xc3\xa4rven l\xc3\xa4helle viisi puolustuslinjaa muun muassa piikkilangoista, miinakentist\xc3\xa4 ja juoksuhaudoista. Koko t\xc3\xa4t\xc3\xa4 puolustusrakennelmaa irakilaiset kutsuivat \xe2\x80\x9dter\xc3\xa4svalliksi\xe2\x80\x9d._NEWLINE_Iranin hy\xc3\xb6kk\xc3\xa4\xc3\xa4viss\xc3\xa4 joukoissa oli korkeintaan 40 p\xc3\xa4iv\xc3\xa4n sotilaskoulutusta saaneita Pasdaran- ja Basij-joukkoja 650\xc2\xa0000.\n_START_SECTION_\nTaistelutoimet\n_START_PARAGRAPH_\nKun radiosta kuului koodiviesti 'ya-Zahra,Iranin joukot soluttautuivat Kalaj\xc3\xa4rven etel\xc3\xa4puolelle y\xc3\xb6ll\xc3\xa4 9. tammikuuta 1987, vallaten Duaijin kaupungin. T\xc3\xa4ss\xc3\xa4 hy\xc3\xb6kk\xc3\xa4yshaarassa oli mukana nej\xc3\xa4 divisioonaa. Toinen haara hy\xc3\xb6kk\xc3\xa4si kalaj\xc3\xa4rven pohjoispuolella. Iranilaiset eteniv\xc3\xa4t tunneissa kohteeseensa Salamchen kaupunkiin, joka oli Shatt al Arabin varrella. 35\xc2\xa0000 iranilaista tunkeutui Kalaj\xc3\xa4rven etel\xc3\xa4puolen ja Salamchen v\xc3\xa4liin. Iranilaiset pyrkiv\xc3\xa4t mahdollisuuksien mukaan suojautumaan irakilaisten pommituksilta asettumalla parhaalle maaper\xc3\xa4lle. Irakilaiset pyrkiv\xc3\xa4t est\xc3\xa4m\xc3\xa4\xc3\xa4n iranilaisten hy\xc3\xb6kk\xc3\xa4yst\xc3\xa4 muun muassa ilmasta k\xc3\xa4sin. T\xc3\xa4h\xc3\xa4n iranilaiset vastasivat muun muassa ilmatorjuntaohjuksin joilla he ampuivat alas 50 irakilaista lentokonetta ja helikopteria. Irakilaisten tykinammukset olivat soisessa maastossa r\xc3\xa4j\xc3\xa4ht\xc3\xa4ess\xc3\xa4\xc3\xa4n tehottomampia kuin normaalisti._NEWLINE_14.\xe2\x80\x9317. helmikuuta iranilaiset eteniv\xc3\xa4t Jasimin kanavaa pitkin Sahh al arabille, josta valtasivat yhden pienen saaren. Lopulta 22. helmikuuta 1987 iranilaiset onnistuivat suurin tappioin puskemaan kymmenen kilometrin p\xc3\xa4\xc3\xa4h\xc3\xa4n Basrasta. T\xc3\xa4ll\xc3\xb6in Basran uloimmat it\xc3\xa4iset rakennukset n\xc3\xa4kyiv\xc3\xa4t iranilaisille, jotka tulittivat Basraa. Monet Basran it\xc3\xa4iset rakennukset vaurioituivat tai tuhoutuivat. Irakilaiset evakuoivat t\xc3\xa4m\xc3\xa4n takia kaupunkia. Tilanne oli irakilaisten kannalta niin vakava, ett\xc3\xa4 Saddam Hussein vieraili rintamalla mit\xc3\xa4 h\xc3\xa4n teki sodan aikana harvoin. Rintaman toisella puolella iranin parlamentin puhemies Rafsanjani vieraili todetakseen iranilaisten tekem\xc3\xa4t valloitukset. Irakilaiset kykeniv\xc3\xa4t ilmavoimillaan pommittamaan iranilaisten huoltotien ja k\xc3\xa4yttiv\xc3\xa4t kemiallisia aseita. Irakilaiset my\xc3\xb6s pommittivat Teherania, Isfahania ja Qomia tappaen noin 3\xc2\xa0000 iranilaista siviili\xc3\xa4. Iran kosti n\xc3\xa4m\xc3\xa4 pommittamalla irakilaisia kaupunkeja, ja tappamalla noin 300._NEWLINE_Irakilaisten tykkituli hidasti iranilaisten etenemist\xc3\xa4 ja vaikeutti huoltoa. Nelj\xc3\xa4nnell\xc3\xa4 hy\xc3\xb6kk\xc3\xa4ysviikolla Iranin hy\xc3\xb6kk\xc3\xa4yskyky oli tyrehtynyt ja Iranin joukot hyvin linnoittautuneet ja kaivautuneet maahan. Iranilaisilla oli t\xc3\xa4ll\xc3\xb6in kalaj\xc3\xa4rvi Umm al-Tawil islands, Jasimin kanava ja Duayji. Iranilaiset olivat taisteluissa menett\xc3\xa4neet suuren osan miehist\xc3\xa4\xc3\xa4n ja kalustostaan eiv\xc3\xa4tk\xc3\xa4 kyenneet etenem\xc3\xa4\xc3\xa4n._NEWLINE_Irak heitti 28. tammikuuta aloittamaansa vastahy\xc3\xb6kk\xc3\xa4ykseen reservins\xc3\xa4. Vaikka Iranin hy\xc3\xb6kk\xc3\xa4ys oli edennyt l\xc3\xa4helle viimeist\xc3\xa4 Basran puolustuslinjaa, Iran ei kyennyt k\xc3\xa4ytt\xc3\xa4m\xc3\xa4\xc3\xa4n voittoa hyv\xc3\xa4kseen ja joutui pian vet\xc3\xa4ytym\xc3\xa4\xc3\xa4n irakilaisten suuren tulivoiman takia. Irak hy\xc3\xb6kk\xc3\xa4si iranilaisia vastaan vallaten pian takaisin Iranin tammikuussa ottamat alueet. Taskumaiseen muodostumaan edenneet iranilaiset joutuivat irakilaisen pihtiliikkeen musertamaksi 7. helmikuuta, jolloin irakilaisten tykist\xc3\xb6, konekiv\xc3\xa4\xc3\xa4rein varustetut helikopterit ja panssareiden aallot vy\xc3\xb6ryttiv\xc3\xa4t irakilaiset._NEWLINE_Iranilaisia kuoli ehk\xc3\xa4 20\xc2\xa0000 ja irakilaisia ehk\xc3\xa4 10\xc2\xa0000. Toisen arvion mukaan hy\xc3\xb6kk\xc3\xa4ys aiheutti Irakille 20\xc2\xa0000 miehen tappiot ja Duayjin menetyksen, mutta hy\xc3\xb6kk\xc3\xa4\xc3\xa4v\xc3\xa4 Iran itse k\xc3\xa4rsi viel\xc3\xa4 suuremmat tappiot, jopa 65\xc2\xa0000 miest\xc3\xa4. Bagdad menetti my\xc3\xb6s 45 lentokonetta t\xc3\xa4m\xc3\xa4n operaation aikana. Operaatio Karbala 5 loppui 26. helmikuuta 1987._NEWLINE_Operaatio n\xc3\xa4ytti menestykselt\xc3\xa4, koska se eteni l\xc3\xa4helle Basraa. Se heikensi Iranin taistelukyky\xc3\xa4 ja siten se omalta osaltaan joudutti sodan p\xc3\xa4\xc3\xa4ttymist\xc3\xa4. Hy\xc3\xb6kk\xc3\xa4ys heikensi my\xc3\xb6s Irakin taistelukyky\xc3\xa4."